Suchinthana/ta-wikipedia huggingface dataset:
செந்தில் குமார்

மிர்ர்ச்சி செந்தில் (Senthil Kumar) என்று அறியப்படும் செந்தில் குமார் என்பவர் தமிழ்நாட்டு திரைப்பட மற்றும் தொலைக்காட்சி நடிகர் ஆவார். இவர் ரேடியோ மிர்ச்சி என்னும் பிரபல வானொலி நிறுவனத்தில் நிகழ்ச்சி தொகுப்பாளராக தனது பணியைத் தொடங்கினார். இவர் மதுரை (2007-2009), சரவணன் மீனாட்சி (2011-2013), மாப்பிள்ளை (2016-2017) போன்ற தொலைக்காட்சித் தொடர்களிலும் தவமாய் தவமிருந்து (2005), பப்பாளி (2014), வெண்நிலா வீடு (2014)போன்ற திரைப்படங்களிலும் நடித்துள்ளார்.

வாழ்க்கை வரலாறு 
செந்தில்  1978 அக்டோபர் 18 அன்று சென்னையில் கோவிந்தன்,  பிரேமாவதி அவர்களுக்கு மகனாக பிறந்தார். இவர் சென்னை பெரம்பூரில் உள்ள டான் போஸ்கோவில் பள்ளிப் படிப்பை முடித்தபின், பச்சையப்பா கல்லூரியிலும், மதுரை காமராஜ் பல்கலைகழகத்திலும் உயர் கல்வியை முடித்தார். சில மாதங்கள் வங்கித்துறையில் பணியாற்றிவிட்டு, கலைத்துறைக்கு வந்தார்.

பணி விவரங்கள்

வானொலி 
செந்தில் 2003 ஆம் ஆண்டு சென்னை ரேடியோ மிர்ர்ச்சியில் நிகழ்ச்சி தொகுப்பாளராக அறிமுகமானார். பின்பு கோவை ரேடியோ மிர்ர்ச்சியின் நிலைய தலைவராக நான்கு ஆண்டுகள் பணி ஆற்றினார். மிர்ர்ச்சி கோல்ட், மிர்ர்ச்சி பஜார், பேட்டை ராப், லவ் டாக்கீஸ் போன்ற பல நிகழ்ச்சிகளை வெற்றிகரமாக தொகுத்து வழங்கியுள்ளார். இசைஞானி இளையராஜாவால் பாராட்டப்பட்ட 'நீங்க நான் ராஜா சார்' நிகழ்ச்சியையும் தொகுத்து வழங்கியுள்ளார்.

தொலைக்காட்சி 
விஜய் தொலைக்காட்சியில் 2007 ஆம் ஆண்டு முதல் 2009 ஆம் ஆண்டு வரை ஒளிபரப்பப்பட்ட மதுரை தொடரில் 'செய்கை சரவணன்' என்ற கதாபாத்திரத்தில் சிறப்பாக நடித்தார். இந்த தொடருக்கிருந்த வரவேற்பைத் தொடர்ந்து, சரவணன் மீனாட்சி எனும் நெடுந்தொடரில் நடித்துள்ளார்.

திரைப்பட இயக்குநர் மனோபாலாவின் இயக்கத்தில் பாலிமர் தொலைக்காட்சியில் 777 குறுந்தொடரிலும் நடித்துள்ளார். அதை தொடர்ந்து 2016ஆம் ஆண்டு மாப்பிள்ளை எனும் தொடரிலும் 2018ஆம் ஆண்டு நாம் இருவர் நமக்கு இருவர் என்ற தொடரிலும் நடித்துள்ளார். தொடர்களைத் தவிர செந்தில் பல நிகழ்ச்சிகளை விஜய் தொலைக்காட்சிக்காக தொகுத்து வழங்கியுள்ளார். தமிழ் சினிமா இந்த வாரம் என்னும் நிகழ்ச்சியில் பல திரைப்பட குழுவினருடன் இணைந்து பட விமர்சனம் செய்துள்ளார். பாலிமர் தொலைக்காட்சியில் பெண்களுக்கான பாக்சிங் நிகழ்ச்சியை செய்தார்.

திரைப்படங்கள் 
செந்தில் இயக்குநர் சேரனால் தவமாய் தவமிருந்து என்னும் திரைப்படத்தில் அறிமுகம் செய்யப்பட்டார். இதில் இவர் சேரனின் சகோதரனாக நடித்ததற்காக பிலிம்பேர் விருதுக்காக பரிந்துரைக்கப் பட்டார். இதனை அடுத்து செங்காத்து பூமியிலே என்னும் திரைப்படத்தில் கதாநாயகனாக அறிமுகமாகி, கண் பேசும் வார்த்தைகள், வெண்ணிலா வீடு  போன்ற பல படங்களில் கதாநாயகனாக நடித்துள்ளார்.

விருதுகள் 
 தவமாய் தவமிருந்து திரைப்படத்திற்காக பிலிம்பேர் விருதுக்காக பரிந்துரைக்கப் பட்டார்.

திரைப்படங்கள்

தொடர்கள்

வானொலி தொகுப்பாளராக 

 லவ் டாக்கீஸ் என்னும் வானொலி சினிமா என்னும் புதுமையான நிகழ்ச்சியில் செந்தில் பங்களித்துள்ளார்.

தொலைக்காட்சி நிகழ்ச்சி தொகுப்பாளராக 
 தமிழ் சினிமா இந்த வாரம் - ஸ்டார் விஜய் தொலைக்காட்சிக்காக
 கடல் திரைப்படம்  ஸ்பெஷல் - ஸ்டார் விஜய் தொலைக்காட்சிக்காக
 பரதேசி திரைப்படம் ஸ்பெஷல் - ஸ்டார் விஜய் தொலைக்காட்சிக்காக
 அஜித் ஸ்பெஷல் - ஸ்டார் விஜய் தொலைக்காட்சிக்காக
 தனுஷ் ஸ்பெஷல் - ஸ்டார் விஜய் தொலைக்காட்சிக்காக

மேற்கோள்கள் 

1978 பிறப்புகள்
வாழும் நபர்கள்
சென்னை நடிகர்கள்
தமிழ்த் தொலைக்காட்சி நடிகர்கள்
தமிழ்நாட்டு தொலைக்காட்சி பிரமுகர்கள்
தமிழ் வானொலி தொகுப்பாளர்கள்
தமிழ்த் தொலைக்காட்சி தொகுப்பாளர்கள்
தமிழ்த் திரைப்பட நடிகர்கள்
மணீஷ் ஷா

நீதிபதி மணீஷ் எஸ். ஷா 20.09.2013 அன்று அமெரிக்காவின் வடக்கு இல்லினாய் மாவட்ட நீதிபதியாக அமெரிக்க ஜனாதிபதி பராக் ஒபாமாவால் தேர்ந்தெடுக்கப்பட்டுள்ளார். இவர் ஒரு இந்தியர் ஆவர்.

வாழ்க்கை
1994 ஆம் ஆண்டு இவர் ஸ்டான்போர்ட் பல்கலைக்கழகத்தில் இளங்கலை பட்டம் பெற்றார். 1998ல் சிகாகோ சட்டக்கல்லூரியில் பட்டம் பெற்றார். 1998 முதல் 1999 வரை சான் பிரான்சிஸ்கோ, கலிபோர்னியா போன்ற நீதிமன்றங்களில் பணியாற்றினார். 1999 முதல் 2001 வரை வடக்கு இல்லியான்ஸ் மாவட்டத்தில் சட்ட எழுத்தராக நீதிபதி ஜேம்ஸ் பி ஷிகல்வுடன் பணியாற்றினார். பின்னர் 2001ம் ஆண்டிற்குப்பிறகு அம் மாவட்ட அட்டார்னியானார். மற்றும் பொதுகுற்றவியலில் 2007 மற்றும் 2008 ம் ஆண்டிலும் சிறப்பு விசாரணைப்பகுதியில் 2011 முதல் 2012 வரையிலும் பணியாற்றினார்.

பரிந்துரை
நீதிபதி ஜோன் லெஃப்னொ பணி ஓய்வு அடைந்ததால் அந்த இடம் காலியாக இருந்தது. அவ்விடத்திற்கு செப்டம்பர் 19, 2013 அன்று இவரை ஜனாதிபதி ஒபாமா பரிந்துரை செய்தார்.

வெளி இணைப்பு 

 பதவிக்கு இந்தியரை தேர்வு செய்தார் ஒபாமா

மேற்கோள்கள்

அமெரிக்க நீதிபதிகள்
1972 பிறப்புகள்
வாழும் நபர்கள்
வி. சாந்தாராம்

வி. சாந்தாராம் (V. Shantaram / Shantaram Rajaram Vankudre / சாந்தாராம் ராஜாராம் வணகுத்ரே  நவம்பர் 18, 1901 – அக்டோபர் 30, 1990) இந்தியத் திரைப்பட்ட இயக்குநர், தயாரிப்பாளர் மற்றும் நடிகருமாவார். 'ஜனக் ஜனக் பாயல் பாஜே' என்ற இந்தியாவின் முதல் டெக்னிக் கலர் படத்தை இயக்கியவர் இவர்.

பிறப்பு மற்றும் திருமணம்
மராட்டிய மாநிலத்தில் உள்ள கோலாப்பூரில் 1901-ல் பிறந்தார். இவரின் முதல் மனைவி நடிகை ஜெயஸ்ரீயை மணந்தார். பின் அவருடன் மனக்கசப்பு ஏற்படவே அவர்களின் திருமண வாழ்வு முடிவுக்கு வந்தது. பின்  ஜனக் ஜனக் பாயல் பாஜே திரைப்படத்தின் கதாநாயகியான சந்தியாவை மறுமணம் செய்துகொண்டார்.

இவரது மகள் ராஜ்யஸ்ரீ ஆவார். இவரும் மிக பெரிய நடிகையாவார். காதல் திருமணம் செய்து கொண்டு வெளிநாட்டுக்குச் சென்று விட்டார்.

வெற்றிப் படங்கள்
கோட்னீஸ் என்ற படம் இவருக்கு பேரும் புகழும் சம்பாதித்து கொடுத்தது. இதில் இவர் கதாநாயகனாகவும் நடித்தார். பின் சாந்தாராமுக்கு அகில இந்திய அளவில் புகழை சேர்த்த படங்கள் பர்சாயின், ஆத்மி, சகுந்தலா, தஹேஜ், படோசி, சந்திரசேனா, அமிர்தமந்தன் போன்ற படங்களாகும். 'தோ ஆங்கேன் பாரஹாத்' எனும் இந்தி படம் பல விருதுகளை இவருக்கு வாங்கி தந்தது. 'தீன் பத்தி சார் ரஸ்தா' என்ற இவரது படம் பெரும் வெற்றி கண்டது.

விருதுகளும், சிறப்புகளும்
 சிறந்த திரைப்படத்திற்கான தேசிய விருது - 1958
 பத்ம விபூஷண் - 1992
 சாந்தாராமின் 116வது பிறந்த நாளை சிறப்பிக்கும் பொருட்டு, 18 நவம்பர் 2017 அன்று  கூகுள் நிறுவனம் முகப்புப் பக்கத்தில் சாந்தாராமின் சித்திரம் வெளியிட்டுள்ளது.

இறப்பு
அக்டோபர் 30, 1990 இல் மும்பையில் இறந்தார்.

மேற்கோள்கள்

 புகழ் பெற்ற 100 சினிமா கலைஞர்கள் புத்தகம், சங்கர் பதிப்பகம்.

இந்தியத் திரைப்பட இயக்குநர்கள்
1901 இறப்புகள்
1901 பிறப்புகள்
1990 இறப்புகள்
ஜோசப் எல் மேங்கியூவிஸ்

ஜோசப் எல் மேங்கியூவிஸ் (Joseph L. Mankiewicz)
திரைப்பட இயக்குநர், எழுத்தாளர் மற்றும் தயாரிப்பாளர். இவர் 'ஆல் அபொட் ஈவ்', 'எ லெட்டர் டு திரீ ஒய்வ்ஸ்', கிளியோபட்ரா, ஜூலியஸ் சீசர், பைவ் பிங்கர்ஸ், ஸ்லேத் ஆகிய படங்களை இயக்கியும் தயாரித்தும் உள்ளார். இவர் எழுதி இயக்கிய  'ஆல் அபொட் ஈவ்' ( All About Eve) திரைப்படம் (1950), 14 அகாதமி விருதுகளுக்குப் (ஆஸ்கர்) வழிமொழியப்பட்டு, அதில் ஆறு விருதுகளை வென்றது.

ஆதாரங்கள்
 நூல்:  புகழ்பெற்ற 100 சினிமா கலைஞர்கள்; ஆசிரியர்: ஜெகாதா; பதிப்பகம்: சங்கர் பதிப்பகம்.

அமெரிக்கத் திரைப்பட இயக்குநர்கள்
1909 பிறப்புகள்
1993 இறப்புகள்
அமெரிக்கத் திரைப்படத் தயாரிப்பாளர்கள்
சிறந்த இயக்குனருக்கான அகாடெமி விருதை வென்றவர்கள்
கொலம்பியா பல்கலைக்கழக முன்னாள் மாணவர்கள்
முதலாம் ராஜசிங்கன்

முதலாம் ராஜசிங்கன் கி.பி 1581 - 1593 வரை சீதாவக்கையை ஆண்ட அரசன் ஆவான். இவனின் இயற்பெயர் டீங்கிரி குமாரன். இவனின் தந்தையார் பெயர் மாயாதுன்னை. மயாதுன்னை போர்த்துக்கேயர் மீது படையெடுக்க இவன் உதவினான். தந்தை இறப்பிற்குப் பின்னர் முதலாம் ராஜசிங்கன் எனும் பெயரில் அரசனானான். இவன் வீரசுந்தர எனும் அமைச்சரின் உதவியுடன் கண்டியை கைப்பற்றினர். 
`

மேற்கோள்கள்

கண்டி மன்னர்கள்
1593 இறப்புகள்
1544 பிறப்புகள்
குண்டலினி

குண்டலினி என்பது சித்தரியலில் உயிரைக் குறிக்கின்ற பெயராகும். இச்சக்தியானது பாம்பு போல வளைந்து இருப்பதனால் குண்டலினி என்று அழைக்கப்படுகிறது. இதற்கு மூலசக்தி, உயிர்சக்தி என்றும் பெயர்களுள்ளது.

இலக்கியங்களில்
"மூலத்துவாரத்தில் மூளும் ஒருவளை" - திருமூலர்
"மூலநிலத்தில் எழுகின்ற மூர்த்தி" - திருமூலர்

மூலநாடி தன்னிலே முளைந்த்தெழுந்த சோதியை
நாலு நாழி உம்முளே நாடியே இருந்தபின்
பாலனாகி வாழலாம் பரப்பிரம்ம மாகலாம் - சிவவாக்கியர்

ஆதாரங்களும் மேற்கோள்களும்

இந்து மெய்யியல் கருத்துருக்கள்
சித்தரியல்
ஆற்றல் (ஆற்றலியம்)
ஜவகர் குகை

ஜவகர் சுரங்கப் பாதை (Jawahar Tunnel அல்லது Banihal Tunnel), ஸ்ரீநகருக்கும் ஜம்முவிற்கும் இடையே அமைந்த பனிஹால் - காசிகுண்ட் நகரங்களை இணைக்கும் ஒரு சுரங்கப் பாதை ஆகும். இந்தியாவின் முதல் பிரதமர் ஜவகர்லால் நேருவின் நினைவாக இப்பெயர் சூட்டப்பட்டது. ஆண்டு முழுவதும் போக்குவரத்து வசதிக்காக 1954 ஆம் ஆண்டில் செருமனியைச் சேர்ந்த ஆல்பிரட் குன்சு, சி. பாரெசெல் ஆகியோரால் வடிவமைக்கப்பட்டு உருவாக்கப்பட்டது. இது 22 டிசம்பர் 1956 முதல் போக்குவரத்துப் பயன்பாட்டில் உள்ளது. இதன் மொத்த நீளம் 2.85 கிலோமீட்டர். பனிஹால் மற்றும்  காசிகுண்ட் நகரங்களை இணைக்கும் தேசிய நெடுஞ்சாலை 1எ (இந்தியா)-இல் அமைந்துள்ளது. 

இந்தியாவின் எல்லைப்புற சாலைகள் அமைப்பால் 1960 -ல் மேம்படுத்தப்பட்டது. இது 150 வாகனங்கள் செல்லும் விதம் வடிவமைக்கப்பட்டது. ஆனால் தற்போது தினமும் 7,000 வாகனங்கள் இந்தக்குகையைக் கடந்து செல்கின்றன. மேம்படுத்தப்பட்டபின் காற்று உட்புகும் வசதி அமைக்கப்பட்டது. மேலும் மாசடைதல், வெப்பநிலை ஆகியவற்றை உணரும் உணரிகள் (sensors) பொருத்தப்பட்டுள்ளன. அவசரத் தேவைக்கான தொலைபேசி வசதியும் இதனுள் இணைக்கப்பட்டுள்ளது. 

24 மணி நேரமும் ராணுவத்தினரால் இது கண்காணிக்கப்படுகிறது. புகைப்படம் எடுப்பதோ அல்லது காணொளிப் படம் எடுப்பதோ முற்றிலும் தடை செய்யப்பட்டுள்ளது. இதனுள் செல்லும் போது  ஒரே சீரான வேகத்தில் செல்ல வேண்டும். படம்பிடிக்கருவிகள் மூலம் இக்குகையினுள் செல்லும் வாகனங்கள் தொடர்ந்து கண்காணிக்கப்படுகிறது.

2009 வரை நள்ளிரவு முதல் காலை 8 மணி வரை பொதுமக்களின் வாகனங்கள் தடைசெய்யப்பட்டிருந்தது. தற்போது 24 மணிநேரமும் வாகனங்கள் பயணிக்கலாம்.

இதனையும் காண்க
 செனானி-நஷ்ரி சுரங்கச்சாலை
 பனிஹால்-காசிகுண்ட் சுரங்கச்சாலை
 பீர் பாஞ்சால் சுரங்க இருப்புப்பாதை
 ஜம்மு-பாரமுல்லா இருப்புப் பாதை
  சோஜி லா சுரங்கச்சாலை

மேற்கோள்கள்

இந்தியாவில் போக்குவரத்து
இந்திய நெடுஞ்சாலைகள்
ஜம்மு காஷ்மீரில் போக்குவரத்து
உண்மை நிலை விளக்கம் (நூல்)

உண்மை நிலை விளக்கம் எனும் நூல் வேதாத்திரி மகரிஷி எழுதியுள்ள நூலாகும். இதனை தனது 94ஆவது வயதில் வேதாத்திரி எழுதியுள்ளதாக நிறைவுரையில் குறிப்பிட்டுள்ளார். உலக சமுதாய சேவா சங்கத்தின் தலைவர் எஸ்.கே.எம் மயிலானந்தன் பதிப்புரை எழுதியுள்ளார். அழகர் ராமானுஜம் அணிந்துரை எழுதியுள்ளார்.

உள்ளடக்கம்
 இறைநிலை விளக்கம்
 பிரபஞ்சத் தோற்றம்
 வாழ்க்கையின் நெறி முறைகள்
 போரில்லா நல்லுலகம்
 வாழ்க்கை வளம் காக்கும் சிந்தனைகள் பொருளாதாரச் சமத்துவம்

வேதாத்திரி பதிப்பக நூல்கள்
ஆமணக்குக் குடும்பம்

ஆமணக்கு குடும்பத்தில் (இலத்தீன்:Euphorbiaceae) 300 பேரினங்களும், 7,500-க்கும் மேற்பட்ட சிற்றினங்களும் உள்ளன. ஆன்டனி  என்ற பிரான்சு நாட்டு தாவரவியல் அறிஞர் விவரித்துள்ளார். உலக அளவில் இத்தாவரங்கள் பரவி இருந்தாலும், ஆப்பிரிக்காவிலும், தென் அமெரிக்காவிலும் அதிக அளவில் காணப்படுகின்றன. இக்குடும்பத் தாவரங்களுள் 70 பேரினங்களும், 450-க்கும் மேற்பட்ட சிற்றினங்களும், இந்தியாவில் உள்ளன.

குறிப்புகள்

மேற்கோள்கள்

இக்கட்டுரைகளையும் பார்க்கவும்
ஆமணக்கு

வெளியிணைப்புகள்

இக்குடும்பத்தில் இருக்கும் பேரினங்களின் பட்டியல்
The plant list site
the royal botanic gardens 

நீலகிரி உயிர்க்கோளக் காப்பகக் குடும்பங்கள்
தகவற்பெட்டி தேவைப்படும் தாவரவியல் கட்டுரைகள்
2013 பாகிஸ்தான் நிலநடுக்கம்

2013 பாகிஸ்தான் நிலநடுக்கம் என்பது Mw 7.7 என்ற அளவில், 66 கிலோ மீட்டர் அளவில் நிலநடுக்க மையம் கொண்டு பலுசிஸ்தானின் அவரான் பகுதியில் ஏற்பட்ட நிலநடுக்கம் ஆகும். இதில் குறைந்தது 370 பேர் உயிரிழந்தனர்.

நிலநடுக்கம் பற்றிய தகவல்கள்
அமெரிக்க புவியியல் ஆய்வு அமைப்பு நிலநடுக்கம் 24 செப்டம்பர் 2013 அன்று 11:29:48 UTC என்ற நேரத்தில் 27.000°N, 65.514°E என்ற இடத்தில் நடைபெற்றதாக அறிவித்தது. இந்நிலநடுக்கமானது  ஆழத்தில் ஏற்பட்டது. பாகிஸ்தானின் தேசிய நிலநடுக்க ஆய்வு மையம் Mw 7.7 அளவில் 16:29:49  பா.தி.நே (UTC+5:00) என்ற நேரத்தில் 27.09°N, 65.61°E என்ற இடத்தில் 10 கிமீ ஆழத்தில் ஏற்பட்டதாக அறிவித்தது. இந்நிலநடுக்கம் கிட்டத்தட்ட ஒரு நிமிடம் நீடித்ததாகவும் கராச்சி, ஐதராபாத், இஸ்லாமாபாத், லர்கானா, லாகூர் ஆகிய நகரங்களில் உள்ளோர் கூறப்படுகிறது. இந்த நடுக்கம்   இந்தியாவின் டெல்லி|டெல்லியிலும்]] உணரப்பட்டது. சில கட்டங்கள் ஆடின. மேலும், மஸ்கட், ஓமன்—இந்நகரங்கள் நிலநடுக்க மையத்திலிருந்து 800 கிமீ தொலைவிலிருந்தும் அங்கும் மிதமான அதிர்வுகள் உணரப்பட்டன.

விளைவுகள்
இந்நிலநடுக்கத்தால் 370 பேர் உயிரிழந்தனர். நூற்றுக்கும் மேற்பட்டோர் காயமடைந்தனர். அமெரிக்க புவியியல் ஆய்வு மையத்தின் PAGER அறிக்கைபடி, சிவப்பு நிற எச்சரிக்கை தரப்பட்டது (அதாவது 1,000 முதல் 10,000 இறப்புகள் ஏற்பட 35% வாய்ப்பிருக்கிறது; 10,000 முதல் 1,00,000 வரை உயிரிழப்பு ஏற்பட 27% வாய்ப்பிருக்கிறது) ஆரஞ்சு நிற பொருளாதார எச்சரிக்கையும் தரப்பட்டது. (அதாவது US$100 மில்லியன்-$1 பில்லியன் வரை இழப்பு ஏற்பட 35% வாய்ப்பிருக்கிறது; US$1–10 பில்லியன் வரை இழப்பு ஏற்பட 26% வாய்ப்பிருக்கிறது.) இந்த நிலநடுக்கத்தால் கவடார் நகரின்dsghhffchh கரையிலிருந்து 1.0 கிமீ தொலைவில் புதிய தீவு கடலில் தோன்றியுள்ளது.

மேற்கோள்கள்

2013 நிலநடுக்கங்கள்
பாக்கித்தானில் நிலநடுக்கங்கள்
காரட் அல்வா

காரட் அல்வா என்பது இந்தியா-பாகிஸ்தானின் பஞ்சாப் பகுதியைத் தாயகமாகக் கொண்ட ஓர் இனிப்புணவு. இது விழாக்காலங்களில் பரிமாறப்படும் முக்கிய உணவாகும். 300 கிராம் காரட் அல்வா 268 கலோரிகளை அளிக்க வல்லது.

மேற்கோள்கள்

பீகாரி உணவுகள்
இந்திய உணவுகள்
காஃபி குடும்பம்

காஃபி குடும்பம் (தாவரவியல்) என்பது (இலத்தீன்:Rubiaceae)   பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 611  பேரினங்களும், அவற்றினுள் ஏறத்தாழ  13,100 இனங்களும் உள்ளன.  பூக்கும் தாவரங்களில் உள்ள சிற்றினங்களின்  எண்ணிக்கை அடிப்படையில், இது நான்காவது பெரிய குடும்பமாகும். பேரின எண்ணிக்கையினை வைத்துப் பார்க்கும் போது, ஐந்தாவது இடத்தினைப் பெறுகிறது.  இலத்தீனிய சொல்லான 'ரூபர்' ( ruber),  என்பதற்கு  சிவப்பு  என்று பொருள். அச்சொல்லும், ஒரு பூண்டு வகை செடியின்(madder) பெயரும் இணைந்து,   இப்பெயர் தோன்றியது என்பர். 1789 ஆம் ஆண்டில், முதன் முதலாக,  ஆன்டனி (Antoine Laurent de Jussieu) என்பவர்,  இக்குடும்பத்தின் விவரங்களை எடுத்துரைத்தார். அன்டார்டிகாக் கண்டத்தைத் தவிர,  உலகின் பிற கண்டங்களில், இத்தாவரங்கள்  காணப்படுகிறது. இக்குடும்பத்தில்,  உயிரியற் பல்வகைமை நிறைந்து காணப்படுகிறது.  இக்குடும்பத் தாவரங்களுள் 76 பேரினங்களும், 274-க்கும் மேற்பட்ட சிற்றினங்களும் இந்தியாவில் உள்ளன.

மேற்கோள்கள்

புற இணைய இணைப்புகள்

பேரினங்களின் பட்டியலைக் கொண்டுள்ள இணையதளம்
plant list site
இங்கிலாந்தின்  kew  தோட்ட இணையப்பக்கம்
நீலகிரி உயிர்க்கோளக் காப்பகக் குடும்பங்கள்
தகவற்பெட்டி தேவைப்படும் தாவரவியல் கட்டுரைகள்
இந்திய பஞ்சாபில் சுற்றுலா

பஞ்சாபு மாநிலம் தனது உணவு, பண்பாடு, வரலாறு, இசைக்காக புகழ்பெற்ற மாநிலமாகும். இந்த மாநிலத்தில் தொலைத்தொடர்பு வசதிகளும் போக்குவரத்தும் சிறப்பாக உள்ளது. பஞ்சாபின் முதன்மை நகரங்களாக அமிருதசரசு, ஜலந்தர், பட்டியாலா, பட்டான்கோட், லூதியானா உள்ளன. பஞ்சாபின் பொதுப் போக்குவரத்து சுற்றுலா மையங்களுக்கு எளிதில் செல்லும் விதத்தில் செயல்படுகிறது. பழங்கால அரண்மனைகள் , பழங்கால போர்க்களங்கள், ஆன்மீக ஸ்தலங்கள் ஆகியவை சுற்றுலாப் பயணிகளைக் கவருவதாய் அமைந்துள்ளது. இங்கு சீக்கியம், இந்து மற்றும் இஸ்லாமிய மதத்தவர் வசிக்கின்றனர். மெய்யான பஞ்சாபிப் பண்பாட்டை அறிய விரும்பும் சுற்றுலாப் பயணிகள் இம்மாநில சிற்றூர்களில் தங்கி அழகான இந்திய இல்லங்களையும் பண்ணைகளையும் கோயில்களையும் கண்டு களிக்கலாம். லோன்லி பிளானட்டின் 2008ஆம் ஆண்டு நீலப்பட்டியலில்  பொற்கோவிலை உலகின் ஆன்மீகச் சுற்றுலாவிடங்களில் மிகச் சிறந்ததாகத் தேர்ந்தெடுத்துள்ளது. இங்கு நாளும் 100,000 சமயப் பயணிகளும் சுற்றுலாப் பயணிகளும் வருகை புரிகின்றனர். அமிருதசரசில்  பல ஐந்து நட்சத்திர தங்குவிடுதிகள் உள்ளன.

வாகா எல்லை 

வாகா (பஞ்சாபி (குர்முகி): ਵਾਹਗਾ, Hindi: वाघा, Urdu: واہگہ) என்ற சிற்றூர்  பெரும் தலைநெடுஞ்சாலையில்  இந்தியப் பஞ்சாபின் அமிருதசரசிற்கும் பாக்கித்தானியப் பஞ்சாபின் இலாகூருக்கும் இடையே பாக்கித்தானிற்கும் இந்தியாவிற்குமான எல்லையில் அமைந்துள்ளது. இங்கு சரக்குமாற்று முனையமும் தொடருந்து நிலையமும் உள்ளன. 

இலாகூரிலிருந்து 24 கிமீ (15 மை) தொலைவிலும் அமிருதசரசிலிருந்து 32 கிமீ (20 மை) தொலைவிலும் அமைந்துள்ளது. அண்மித்த இந்தியச் சிற்றூர் அட்டாரி 3கிமீ (1.9)மைல்களில் உள்ளது. 

இங்கு நடக்கும் விரிவான எல்லைச் சடங்கு சுற்றுலாப் பயணிகளை ஈர்க்கின்றது. கதிரவன் மறைவிற்கு இரண்டு மணி நேரம் முன்பாக ஒவ்வொருநாளும் எல்லை வாயிலில் உள்ள கொடிக்கம்பத்திலிருந்து அவரவர் நாட்டுத் தேசியக் கொடிகள் இறக்கப்படுகின்றன.

கோட்டைகள் மற்றும் அரண்மனைகள்
அமிர்த‌ச‌ர‌ஸ் த‌ங்க‌க்கோவில்
கோபிந்த்கார்க் கோட்டை
ஃபாரிட்காட் கோட்டை
க்யூலா முபார‌க்
ப‌ஹ‌துர்காக் கோட்டை
ஆன‌ந்த்பூர் ஷாகிப் கோட்டை
ஃபில்லாவூர் கோட்டை
ஷாபூர் காண்டி கோட்டை
ம‌க‌ராஜா ர‌ஜ்சித் சிங் கோடைகால‌ அர‌ண்ம‌னை
கேஷ்கார்க் கோட்டை
பாய‌ல் கோட்டை

முகலாயக் கட்டிடக்கலை
 ஆம் காஸ் பாஹ்
சிராய் நூர்ம‌ஹால்
 தோரா முக‌ல் சிராய்
 ஷாம்பு முக‌ல் சிராய்
 சிராய் ல‌ஷ்க‌ரி கான்
 காஷ் மினார்

ஆன்மீக ஸ்தலங்கள்
அமிர்தசரஸ் தங்கக்கோவில்
ஸ்ரீ பாவோலி ஷாகிப் கோயிண்ட்வால் குருத்வாரா
காதுர் ஷாகிப்
பாபா பாகாலா
தேரா பாபா நான‌க்
பீர் ஷாகிப் குருத்வாரா
கிராட்பூர் ஷாகிப்
பதேகார்க் ஷாகிப் குருத்வாரா
ஜோதி ஸ்வரூப் குருத்வாரா
தாகட் ஸ்ரீ கீஷ்கார்க் ஷாகிப் 
தாகட் ஸ்ரீ டாம்டமா ஷாகிப் 
துக் நிர்வாண் ஷாகிப் குருத்வாரா
மெக்தியானா ஷாகிப்
பரிவார் விச்சோரா
ஸ்ரீ டான் டாரன் ஷாகிப் குருத்வாரா
மஞ்சி ஷாகிப் குருத்வாரா
கரம்சார் ராரா ஷாகிப் குருத்வாரா
நெளலாகா ஷாகிப் குருத்வாரா
அசால் ஷாகிப் குருத்வாரா
காந்த் ஷாகிப் குருத்வாரா
தேரா ஷாகிப் குருத்வாரா

கோயில்கள்
தேவி தாலப் மந்திர்
ராம் திராத் கோவில்
துர்கையானா கோவில்
காளி தேவி கோவில்
அசலேஷ்வர் கோவில்
காளி த்வாரா கோவில்

பூங்காக்கள்
ஜாலியன்வாலாபாக்
பன்சார் பூங்கா
ஷாகீத் ஃபாஹட்
ராம் பாஹ் பூங்கா
ஷாலிமர் பூங்கா
பாராடாரி பூங்கா
போதி பாஹ் அரண்மனை
ராக் பூங்கா
ரோஜா பூங்கா
ஷாந்திகுஞ்ஜ் பூங்கா

மேற்கோள்கள்
நான்கு தண்டு இயங்கமைவு

நான்கு தண்டு இயங்கமைவு என்பது நான்கு இணைப்புகளைக் கொண்டது. இதில் ஓர் இணைப்பை நிலையாக வைப்பதன் மூலம், அதாவது அந்த இணைப்பில் எந்த ஓர் அசைவும் இல்லாதவாறு வடிவமைப்பதன் மூலம் வெவ்வேறு இயக்கங்களைப் பெறுவதாகும். மற்ற மூன்று இணைப்புகளும் வெவ்வேறான நகர்வுகளை வெவ்வேறான திசையில் நகரும் வண்ணம் அமைக்கபட்டிருக்கும். இதில் ஒன்று வணரியாகவும் (Crank) மற்றொன்று ஊசலாடியாகவும் (Oscillator) செயல்படும். இவ்விரண்டையும் இணைப்பதற்கு இணையி (Coupler) என்று பெயர். பொதுவாக சுழலி 360 பாகை உடையதாகவும், ஊசலாடி 0o முதல் 180o வரையில் அலைவு இயக்கத்தை கொடுக்கும் வகையிலும் வடிவமைக்கப்பட்டிருக்கும்.

படத்தில் காட்டியுள்ளவாறு, A,B,C,D ஆகிய நான்கு புள்ளிகள் தண்டிற்கு மையப்புள்ளிகளாக அமைந்துள்ளன. இங்கு தண்டிற்கு இயக்கம் செலுத்தப்படும்போது, தண்டானது அதன் மையப்புள்ளியை பொறுத்து அசைவை ஏற்படுத்தும். இந்த இயக்கத்தினால் அதனுடன் தொடர்புடைய மற்றொரு தண்டும் அதன் இயக்கத்தை கடத்தும். இவ்வாறு இயக்கங்கள் கடத்தப்படுகின்றன.

இவற்றையும் பார்க்க

நழுவி வணரி இயங்கமைவு
இயங்கமைவு

மேற்கோள்கள்

வெளி இணைப்புகள் 

The four-bar linkages in the collection of Reuleaux models at Cornell University
The four-bar linkages in the collection of Reuleaux models at Cornell University (archive)

இயங்குவியல்
உத்தரப் பிரதேசத்தின் சுற்றுலா மையங்கள்

உத்திரப் பிரதேசம் இந்தியாவின் வடபகுதியில் அமைந்துள்ளது. இமயமலையின் அடிவாரத்தில் அமைந்துள்ள மாநிலம் இது. அருகில் இந்தியத் தலைநகரான டில்லியைக் கொண்டுள்ளது. இந்தியச் சுற்றுலாவின் முக்கியமான அம்சமாகிய தாஜ்மகால் இம்மாநிலத்தில் அமைந்துள்ளது. இம்மாநிலத்தின் கலாச்சாரம் மற்றும் வரலாற்றுச் சிறப்புகள் இம்மாநிலத்தை சுற்றுலாவில் தனி இடத்தைப் பெறுகின்றன.  மதுரா, பிருந்தாவனம், கிருஷ்ண ஜென்மபூமி, அயோத்தி, ராம ஜென்மபூமி, வாரணாசி போன்ற ஆன்மீகத் தலங்களைக் கொண்டது இம்மாநிலம்.

ஆக்ரா

17 ஆம் நூற்றாண்டைச் சேர்ந்த தாஜ்மகால் இங்கு அமைந்துள்ளது. ஒவ்வொரு வருடமும் 25 லட்சம் பார்வையாளர்கள் இதைக் கண்டுகளிக்கின்றனர். இங்கு பதேபூர் சிக்ரி, அக்பர் டூம், இத்மத்-உத்-துவாலா, ஆக்ரா கோட்டை போன்றவை இங்கு அமைந்துள்ளன.

கும்பமேளா

அலகாபாத் நகரின் கங்கை நதிக்கரையில் ஒவ்வொரு வருடமும் சாதுக்கள் மகாமேளா அன்று தங்களின் ஆன்மீக பிரார்த்தனைக்காக‌ குழுமுவர். இதுவே ஒவ்வொரு 12 வது ஆண்டும் கும்ப மேளா என நடைபெறும். கும்பமேளா அன்று அதிக அளவில் துற‌விகள் குழுமுவர்.

இந்துக்களின் புனித இடங்கள்
 வாரணாசி
 மதுரா  
 மதுரா கிருஷ்ணர் கோயில்
 பிருந்தாவனம்
 அயோத்தி
 ராம ஜென்மபூமி
 கிருஷ்ண ஜென்மபூமி
 பிரயாகை
 நைமிசாரண்யம்
 கயா

பெளத்தர்களின் புனித இடங்கள்
 சாரநாத்
 குசிநகர்
 கெளசாம்பி
 புத்தகயா

முக்கிய இடங்கள்

 ஆக்ரா
 அலகாபாத் (அல்லது) பிரயாகை
கான்பூர்
 லக்னோ
 ஜான்சி
பத்தேப்பூர் சிக்ரி 
நொய்டா
கோரக்பூர்

மேற்கோள்கள்

உத்தரப் பிரதேசம்
இந்தியச் சுற்றுலாத் தலங்கள்
கொங்காலே கொட பண்டா

கொங்காலே கொட பண்டா என்பவர் இலங்கை ஆங்கிலேடம் இருந்து சுதந்திரத்தைப் பெறுவதற்காகப் போராடிய தேசிய வீரர்களுள் ஒருவராவார்.  இவர் களனியில் வனவாசல என்னும் பிரதேசத்தில் பிறந்தார். இவரது இயற்பெயர் வர்ணபுர தேவக டேவிட். வனவாசல டேவிட், பேலியகொட டேவிட்எனும் பெயர்களாலும் இவர் அழைக்கப்படார். வரி எதிர்ப்பு இயக்கத்திற்கு ஆதரவு வெளியிட்டு மலைநாட்டிற்கு வந்த அவர் அங்கு திருமணப்பந்தத்தில் இணைந்த்துகொண்டார் . பிறகு அவர் கொங்கால கொட பண்டா என பிரசித்தம் அடைந்தார் . கொங்காலே கொட பண்டா சிங்களவர்களின் மன்னனாக சீறீ சர்வசித்தி ராஜசிங்க என்னும் பெயரில் தம்புள்ளையில் முடிசூடிக்கொண்டார். 1848இல் இலங்கையில் இடம்பெற்ற சுதந்திரப்போரின் போது வீரபுரன் அப்பு எனும் பௌத்தபிக்குவுடன் தலைமைத்துவத்தை ஏற்று செயற்பட்டார். உயிருடன் கைதான அவர் குற்றவாளீயாக ஒப்புக்கொண்டபடியால், மலாக்காவுக்கு நாடு கடத்தப்பட்டார். சிங்களவரின் வீர புருஸரான இவர் நோயினால் 1849 டிசம்பர் 1 ஆம் திகதி மரணமானார்.

மேற்கோள்கள்

1809 பிறப்புகள்
1849 இறப்புகள்
வீர புரன் அப்பு

வீர புரன் அப்பு (Vira Puran Appu, ) என அழைக்கப்படும் வீரகென்னாதிகே பிரான்சிசுக்கோ பெர்னாண்டோ (Weerahennadige Francisco Fernando, 7 நவம்பர் 1812 - 8 ஆகத்து 1848) இலங்கை வரலாற்றில் விடுதலைக்காகப் போராடிய குறிப்பிடத்தக்க ஒரு நபர். இவர் இலங்கையின் மேற்கே மொறட்டுவை நகரில் உயன பிரதேசத்தில் பிறந்தவர். தனது 13ம் வயதில் தான் பிறந்த இடத்தை விட்டு தனது வழக்கறிஞரான மாமனாருடன் இரத்தினபுரி சென்று அங்கு வாழ்ந்து வரலானார். தனது நாடு, மதம், இனம் என்பவற்றிற்கு தன்னை அர்ப்பணிக்க கருதிய அவர் தன் பெயரை புரன் அப்பு என மாற்றிக்கொண்டார். பிரித்தானிய ஏகாதிபத்திய வாதிகளிற்கு எதிராக 1848 விடுதலைப் போராட்டத்துக்குத் தலைமை தாங்கினார். கடப்பொல தேரரின் வழிகாட்டலில் மாத்தளை மெக்டோவல் கோட்டையைக் கைப்பற்றினார். எனினும் இப்போராட்டம் தோல்வியில் முடிந்தது. அவர் கைது செய்யப்பட்டு 1848 ஆம் ஆண்டு ஆகத்து 8 ஆம் நாள் துப்பாக்கியால் சுடப்பட்டு மரணதண்டனைக்குட்படுத்தப்பட்டார்.

மேற்கோள்கள்

1812 பிறப்புகள்
இலங்கை பௌத்தர்கள்
1848 இறப்புகள்
இரத்தினபுரி மாவட்ட நபர்கள்
நெய்யோவியம்

நெய்யோவியம் என்பது நிறமிகளைக் கொண்டு தீட்டிப் பின் ஒருவகை நெய் அல்லது எண்ணெய் கொண்டு காயவைக்கும் ஒரு வகை ஓவியமாகும். ஆளிவிதைநெய், கசகசா எண்ணெய், சூரியகாந்தி எண்ணெய் போன்றவை பொதுவாக இவ்வகை ஓவியங்களுக்குப் பயன்படுத்தப்படும் நெய்கள் ஆகும். பயன்படுத்தப்படும் நெய்யைப் பொறுத்துக் காயும் நேரம், பழுப்படையும் தன்மை போன்றவற்றில் மாற்றங்கள் ஏற்படும். வெவ்வேறு வித விளைவுகளை ஏற்படுத்தவும், வெவ்வேறு நிறமிகளைப் பயன்படுத்தவும், ஒன்றிற்கும் மேற்பட்ட எண்ணெய்களை ஒரே ஓவியத்தில் ஓவியர்கள் பயன்படுத்துவதும் உண்டு. 

முதன்முதலில் நெய்யோவியங்கள் புத்தமத ஓவியங்களைத் தீட்ட, இந்திய ஓவியர்களாலும் சீனத்து ஓவியர்களாலும் மேற்கு ஆப்கானிசுத்தான் பகுதியில் கி.பி. ஐந்தாம் நூற்றாண்டுக்கும் பத்தாம் நூற்றாண்டுக்கும் இடையில் பயன்படுத்தப் பட்டிருக்கலாம். . ஆனால் பதினைந்தாம் நூற்றாண்டு காலப் பகுதி வரை நெய்யோவியங்கள் பெரிதும் புகழ் பெறவில்லை.

மேற்கோள்கள்

ஓவியப்பாணிகள்
காட்சிக் கலைகள்
அசன்

அசன் (Asan) தென் கொரியாவிலுள்ள ஒரு நகரம் ஆகும். இது தென்கொரியாவின் 'சுங் சியாங்' மாகாணத்தில் அமைந்துள்ளது. இதன் அருகில் சியோல் நகரம் அமைந்துள்ளது.இந்நகரம் வென்னீர் ஊற்றுக்களுக்குப் பிரபலமானது. இங்கு சராசரியாக 2,50,000 மக்கள் வசிக்கின்றனர். 'க்யோங்கி' மாகாணத்திலுள்ள 'அன்சான்' நகரும் இதுவும் ஒன்றல்ல.

போக்குவரத்து
அசன் நகரானது அதிவேக தொடர்வண்டிச் சேவையால் அருகிலுள்ள நகரங்கள்உடன் இணைக்கப்பட்டுள்ளது.இங்கிருந்து சியோல் நகருக்குச் செல்ல 30 நிமிடங்கள் ஆகும்.இன்சியான் விமான நிலையம் இதிலிருந்து 2 மணி நேர பயணத் தொலைவில் அமைந்துள்ளது. இரண்டு அதிவேக சாலைகளான சியோல்-புஸன் சாலை மற்றும் மேற்குக் கடற்கரைச் விரைவுச்சாலை ஆகியன இந்நகரின் வழியாகச் செல்கின்றன.

தொழில்துறை மற்றும் வர்த்தகம்
14 வர்த்தக மற்றும் தொழிற்பேட்டைகள் இந்நகரில் அமைந்துள்ளன. யுயேண்டே தானுந்து நிறுவனம் , சம்சுங் இலக்ட்ரோனிக்ஸ் போன்ற நிறுவனங்கள் இந்நகரில் செயல்படுகின்றன.
இந்நகரம் போக்குவரத்து மற்றும் மின்னணுவியல் தொழிற்சாலைகளை அதிகம் கொண்டது. கிழக்கு சீனாவின்  துறைமுகம் இந்நகரின் அருகில் அமைந்துள்ளது.

கல்வி நிறுவனங்கள்
அசன் தகவல் தொழில்நுட்பப் கல்லூரி
சியோனம் பல்கலைக்கழகம்
சூன்சுங்ஹியாங் பல்கலைக்கழகம்
சன் மூன் பல்கலைக்கழகம் 
ஹோஸியோ பல்கலைகழகம்

முக்கிய ஆட்கள்
தென் கொரியாவின் முன்னாள் தலைவர் 'யுன் போ சியோன்' இந்நகரைச் சார்ந்தவர்.

மேற்கோள்கள்

தென் கொரியா
தங்க மீன்கள்

தங்க மீன்கள்  (Thanga Meenkal) 2013ல் வெளிவந்த திரைப்படம். இதை கற்றது தமிழ் புகழ் ராம் இயக்கியுள்ளார். இதில் ராம், சாதனா, செல்லி போன்றோர் நடித்துள்ளனர்.

இத்திரைப்படம் 44வது உலகளாவிய இந்தியத் திரைப்பட விழாவின் பனோரமா பிரிவில் இடம்பெற தேர்வாகியுள்ளது. இந்த படத்திற்கு மத்திய அரசு மூன்று "தேசிய விருதுகளை" வழங்கியுள்ளது.

நடிகர்கள்
 கல்யாணசுந்தரமாக ராம்
 செல்லம்மாவாக சாதனா
 வடிவாக செல்லி
 பார்வதியாக ரோகிணி
 எல்வீட்டாவாக பத்மபிரியா
 ஸ்டெல்லாவாக லிசி
 பூ ராமு
 ரம்யா
 சஞ்சனா
 ஆதித்யா

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

மேற்கோள்கள்

வெளி இணைப்புகள்
 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
இந்திய நாடகத் திரைப்படங்கள்
இருமுக சுழற்சி

இருமுக சுழற்சி (Dual Cycle) என்பது அழுத்த மற்றும் பரும எரிபற்றல் முன் பின்னியக்க உந்துதண்டு உள் எரி பொறியில் பயன்படும் ஒர் வெப்பஇயக்கச் சுழற்சி ஆகும். இது ஜெர்மனிய பொறியாளர் கஸ்ட்ரவ் ட்ரிங்க்லர் என்பவரால் கண்டுபிடிக்கப்பட்டது. இங்கு மாறாத அழுத்தம் மற்றும் பருமனில் எரிதல் நிகழ்ச்சி (combustion) நடைபெறுகிறது. அதாவது வெப்ப இயக்க சுழற்சியின் போது அழுத்தம் மற்றும் பருமனை மாறிலியாக வைத்துக்கொண்டு எரிதல் நிகழ்ச்சி நடைபெறுகிறது. இந்த சுழற்சியில் இரண்டு மாறா பரும மற்றும் அழுத்த நிலையில் வெப்பமாக்கல் நிகழ்வும் இரண்டு அகவெப்பமாறா நிலையில் பருமன் சுருங்குதல் மற்றும் விரிவடைதல் நிகழ்வும் நடைபெறுகிறது இதனை அழுத்த- பருமன் விளக்க படம் மூலம் எளிதாக புரிந்துகொள்ள இயலும்.

வழிமுறை

வழிமுறை 1-2 : அகவெப்பமாறா நிலையில் பருமன் அளவு சுருங்கும் நிகழ்வு

வழிமுறை 2-3 : மீளக்கூடிய மாறா பரும நிலையில் வெப்பமாக்கல் நிகழ்வு

வழிமுறை 3-4 : மீளக்கூடிய மாறா அழுத்தநிலையில் வெப்பமாக்கல் நிகழ்வு

வழிமுறை 4-5 : அகவெப்பமாறா நிலையில் பருமன் அளவு விரிவடைதல் நிகழ்வு

வழிமுறை 5-1 : மீளக்கூடிய மாறா அழுத்தநிலையில் குளிர்விக்கும் நிகழ்வு

இந்த வழிமுறையின் மூலமாக  வெப்ப இயக்க பொறி இயங்குகிறது. இது வெப்ப ஆற்றலை வேலை ஆற்றலாக மாற்ற உதவுகிறது.

Wஉள்  - என்பது வாயு சுருங்குவதன் மூலமாக உந்துதண்டினால் செய்யப்பட்ட வேலை ஆற்றல்
Qஉள்  - என்பது டீசல், பெட்ரோல் அல்லது வேறு எரிபொருள் மூலமாக உருவாக்கப்பட்ட வெப்ப ஆற்றல்
Wவெளி - என்பது வாயு விரிவடைதன் மூலமாக உந்துதண்டினால் செய்யப்பட்ட வேலை ஆற்றல்
Qவெளி - என்பது மீதமுள்ள எரிபொருளின் வெப்ப ஆற்றல்

உள் என்பது உள்ளீட்டையும் வெளி என்பது வெளியீட்டையும் குறிக்கும்.

மேற்கோள்கள்

வெப்பவியக்கவியல் சுழற்சிகள்
தானுந்து தொழில்நுட்பம்
எலும்பொட்டி

எலும்பொட்டி (Ormocarpum cochinchinense) என்பது ஒரு மூலிகைத் தாவரம் ஆகும். இதன் விஞ்ஞானப் பெயர் ஒர்மோகர்பம் கொசிசைனிஸ் என்பதாகும். இது பபசியே (FABACEAE) தாவரக் குடும்பத்தைச் சேர்ந்த மூலிகைத் தாவரம் ஆகும். இது செடி வகையைச் சேர்ந்தது. இது தாய்வான், இந்தியா, ஜப்பான், மலேசியா, பசிபிக் தீவுகள், பிலிப்பைன்ஸ், இலங்கை, தாய்லாந்து, சீனா மற்றும் வியட்னாமில் காணப்படுகின்றது.

விளக்கம் 
இந்தச் செடி எப்போதும் பச்சையாக இருக்கும். இது 6 அடி முதல் 9 அடி உயரம் வரை வளரக்கூடியது. இதன் தண்டுகள் முதிர்ந்தால் கெட்டியாகிவிடும். இதன் இலைகள் எதிர் அடுக்கில் அமைந்திருக்கும். அவை 9 – 17 இணுக்குகள் இருக்கும். இலை 1.5 சி எம்.முதல் 2.5 சி.எம் நீளம் இருக்கும். இவைகள் முதிர்ந்து பழுத்தால் கருப்பாக இருக்கும். பூக்கள் மஞ்சள் அல்லது வெண்மையாக இருக்கும். பூக்கள் வாடினால் பசை போன்று இருக்கும். இதில் கல்சியம் அதிகமாக இருக்கும். விதைகள் நீள்வட்ட வடிவத்தில் மண்ணிறத்தில் இருக்கும். ஜூன் முதல் செப்டம்பர் மாதத்தில் பூக்கும். இது விதை மூலம் இனவிருத்தி செய்யும்.

வளரும் இயல்பு
எலும்பொட்டி வளமான மண்ணில் நன்கு வளரும். மிதமான சீதோசணம் போதுமானது. இது பற்றி பழங்காலத்தில் கிராமங்களில் எலும்பு முறிவை குணமாக்கும் என்று தெரிந்து வைத்து அதை இரகசியமாக வைத்திருந்தனர்.

மருத்துவப் பயன்கள்  
எலும்பொட்டி செடியில் கல்சியம் அதிகமாக இருப்பதை தற்போது கண்டறிந்துள்ளார்கள். அதை எலிகளுக்குக் கொடுத்து அதன் எலும்பு முறிவை விரைவில் குணமாவதைக் கண்டறிந்தார்கள். அந்தக் காலத்தில் எலும்பு முறிவு ஏற்பட்ட இடத்தில் இதன் இலையை நன்கு அரைத்து அதை அடிபட்ட இடத்தில் வைத்துக் கட்டி விரைவில் குணமாவதைக் கண்டறிந்தனர் . இதை இரகசியமாக வவைத்திருந்தனர். இதனால் இதற்குக் காரணப்பெயராக அமைந்தது. இதன் சமூலத்தில் சிறு துண்டுகளாக வெட்டி தண்ணீர் விட்டு நன்கு சுண்ட வைத்து அதன் ‘எக்ஸ்ட்ராக்’ எடுத்து வடிகட்டி , அதில் தேங்காய் எண்ணெய் அல்லது நல்லெண்ணெயில் கலந்து பாட்டிலில் வைத்துக் கொண்டு எலும்பு முறிவு ஏற்பட்ட இடத்தில் இரு லேசான மூங்கில் தப்பையில் வெள்ளைத் துணிசுத்தி கட்டுப்போடுவார்கள். பின் அதன் மீது இந்த மருந்தை நனைத்துக் கொண்டிருப்பர். இப்படி செய்யும் போது ஒரு சில மாதங்களில் அடிபட்ட இடம் குணமடைந்து விடும். இது கேரளாவில் முட்டிகுளக்கரையில் செய்து வருகிறார்கள்.

வெளி இணைப்புகள் 
The Bone Fracture–Healing Potential of Ormocarpum cochinchinense

மூலிகைகள்
ஜி. வெங்கடசாமி

ஜி. வெங்கட் சுவாமி (G. Venkatswamy) (5 அக்டோபர் 1929 - 22 டிசம்பர் 2014) பதினான்காவது மக்களவை உறுப்பினராக இருந்த ஒரு இந்திய அரசியல்வாதி ஆவார். இந்திய நாடாளுமன்றத்திற்கு ஏழு முறை தேர்தெடுக்கப்பட்டவர். இவர் காக்கா அல்லது குடிசேலா வெங்கடசுவாமி என்று பிரபலமாக அறியப்பட்டார்.

இவர் தெலங்காணாவின் பெத்தபள்ளி மக்களவைத் தொகுதியை இந்திய தேசிய காங்கிரசு சார்பில் பிரதிநிதித்துவப்படுத்தினார். பெத்தபள்ளி மக்களவையிலிருந்து 4 முறையும், சித்திபேட்டை மக்களவையிலிருந்து 3 முறையும் தேர்ந்தெடுக்கப்பட்டார். இவரது மகன் கதம் விவேகானந்த் 2009-2014 வரை பெத்தப்பள்ளி மக்களவையை பிரதிநிதித்துவப்படுத்தினார்.

சொந்த வாழ்க்கை 
இவரது மகன்கள் கதம் வினோத் மற்றும் கதம் விவேகானந்த் இருவரும் அரசியல்வாதிகள்.

இறப்பு 
வெங்கடசாமி உடல் நலக்குறைவால் டிசம்பர் 22, 2014 அன்று ஐதராபாத்தில் உள்ள கேர் மருத்துவமனையில் இறந்தார்.

மேற்கோள்கள்

வெளி இணைப்புகள் 
http://www.telanganastateofficial.com/g-venkat-swamy-congress-senior-kaka-expired-died/
http://www.simplytelangana.com/news/2010/08/20/hero-srikanths-case-sends-shivers-down-the-spine-for-andhrites/
http://www.andhrajyothy.com/Discussion.asp?id=81&page=2 
4வது மக்களவை உறுப்பினர்கள்
5வது மக்களவை உறுப்பினர்கள்
6வது மக்களவை உறுப்பினர்கள்
9வது மக்களவை உறுப்பினர்கள்
10வது மக்களவை உறுப்பினர்கள்
11வது மக்களவை உறுப்பினர்கள்
14வது மக்களவை உறுப்பினர்கள்
2014 இறப்புகள்
1929 பிறப்புகள்
ராக்னர் நர்க்சு

ராக்னர் நர்க்சு (Ragnar Nurkse, அக்டோபர் 5, 1907 - மே 6, 1959) ஓர் எஸ்தோனிய நாட்டுப் பொருளியலாளர் ஆவார். இவர் பன்னாட்டு நிதி மற்றும் பொருளாதார வளர்ச்சித் துறைகளில்  சர்வதேச பொருளாதார வல்லுனரும் கொள்கை தயாரிப்பாளருமாவார்.

வாழ்க்கை
ராக்னர் நர்க்சு எஸ்தோனியாவில் உள்ள காரு என்ற கிராமத்தில் எஸ்தோனியத் தந்தைக்கும் எஸ்தோனிய-சுவீடன் தாய்க்கும் பிறந்தார். இவர் பெற்றோர் 1928ல் கனடாவிற்குக் குடி பெயர்ந்தனர்.

உருசிய மொழி கொண்ட தொடக்கப் பள்ளியில் தனது தொடக்கக் கல்வியை முடித்த ராக்னர், செருமன் மொழி போதிக்கும் தாலினில் உள்ள எலைட் கத்தீடரல் பள்ளியில் தனது உயர் கல்வியை 1928ல் முடித்தார். இவர் தனது கல்வியைச் சட்டப் பள்ளியிலும் பொருளியல் துறையில் டார்டு பல்கலைக்கழகத்திலும், எடின்பர்க் பல்கலைக்கழகத்திலும் தொடர்ந்தார்.

1932ல் பேராசிரியர் ஃப்ரெட்ரிக் ஓகில்வியின் உதவியுடன் பொருளியலில் முதல் வகுப்பில் தேர்ச்சி பெற்றார். இவர் வியென்னா பல்கலைக்கழகத்தில் பயில ஆண்ட்ரூ கார்னேஜி உதவித் தொகையைப் பெற்றார்.

மேற்கோள்கள்

1907 பிறப்புகள்
1959 இறப்புகள்
எசுத்தோனிய மக்கள்
அமெரிக்கப் பொருளியலாளர்கள்
ஸ்ரீலக்ஷ்மி பிக்சர்ஸ்

ஸ்ரீலக்ஷ்மி பிக்சர்ஸ் என்பது திரைப்பட தயாரிப்பு நிறுவனம் ஆகும். இதனை இயக்குநர் ஏ. பி. நாகராசனும், வி. கே. ராமசாமியும் இணைந்து தொடங்கினார்கள்.
இந்நிறுவனத்தின் சார்பில் கே. சோமு இயக்கிய 'நல்ல இடத்து சம்பந்தம்' திரைப்படம் முதன் முதலில் வெளியிடப்பட்டது. அதன் பின் 'தாயைப்போல பிள்ளை நூலைப்போல சேலை', 'பாவை விளக்கு', 'அல்லி பெற்ற பிள்ளை' போன்ற பல திரைப்படங்கள் இந்நிறுவனத்தால் தயாரிக்கப்பட்டன.

ஆதாரங்கள்
நூல்: புகழ் பெற்ற 100 சினிமா கலைஞர்கள், ஆசிரியர்: ஜெகாதா, பதிப்பகம்:சங்கர் பதிப்பகம்
இயக்குநர் கே. சோமு 

தமிழ்நாட்டின் திரைப்படத் தயாரிப்பு நிறுவனங்கள்
தமிழ்த் திரைப்படத் தயாரிப்பு நிறுவனங்கள்
நவராத்திரி (திரைப்படம்)

நவராத்திரி 1964-இல் வெளிவந்த ஒரு தமிழ்த் திரைப்படமாகும். இத்திரைபடம் ஏ.பி.நாகராஜனால் இயக்கப்பட்டது. இதில் சிவாஜி கணேசன் கதாநாயகனாகவும், சாவித்ரி கதாநாயகியாகவும் நடித்துள்ளனர். இத்திரைபடத்தில் சிவாஜி கணேசன் ஒன்பது வேடங்களில் நடித்துள்ளார். 2008 -இல் தசாவதாரம் படம் வருவதற்கு முன்புவரை இதுவே உலக சாதனையாக இருந்தது.

அற்புதம், பயம், இரக்கம், கோபம், சாந்தம், வெறுப்பு, சிங்காரம், வீரம் மற்றும் ஆனந்தம் ஆகிய நவரச வேடங்களில் சிவாஜி நடித்துள்ளார். ஒவ்வொரு கதாபாத்திரமும் ஒவ்வொரு குணாதிசயங்கள் கொண்டதாக இப்படத்தை ஏ.பி.நாகராசன் இயக்கியுள்ளார்.

ஆதாரங்கள்
நூல்:புகழ் பெற்ற 100 சினிமா கலைஞர்கள், ஆசிரியர்:ஜெகாதா, பதிப்பகம்:சங்கர் பதிப்பகம்.

வெளியிணைப்புகள்

1964 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
சாவித்திரி நடித்த திரைப்படங்கள்
கடின நீர்

கடின நீர் (Hard water) என்பது உயர் தாது உள்ளடக்கம் உள்ள நீராகும். கடின குடிநீர் பொதுவாக ஒருவரின் ஆரோக்கியத்திற்கு தீங்கு விளைவிப்பதில்லை. ஆனால் நீரின் கடினத்தன்மை தொழிற்களில் உள்ள கொதிகலன்கள், குளிர்விப்பு கோபுரங்கள், நீர் கையாளும் மற்ற விலையுயர்ந்த கருவிகளில் கடுமையான பிரச்சினைகளை உருவாக்குகிறது. கடின நீர் வீட்டு உபயோக சாதனங்களான வெந்நீர் பொறி, நீர் சுடேற்றி, போன்ற கருவிகளில் செதில், மற்றும் மென்படலத்தை உருவாக்கி அவற்றின் திறனை குறைக்கிறது.

கடினத்தன்மையின் மூலங்கள்
நீரின் கடினத்தன்மை நீரிலுள்ள பல்வலுவுள்ள எதிரயனிகளின் செறிவுவின் மூலம் தீர்மானிக்கப்படுகிறது.

மேற்கோள்கள்

நீர்
நீரின் வடிவங்கள்
நவரத்தினம் (திரைப்படம்)

நவரத்தினம் 1977 ஆம் ஆண்டு வெளிவந்த தமிழ்த் திரைப்படமாகும்.ஏ. பி. நாகராஜன் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலரும் நடித்திருந்தனர். இத்திரைப்படத்தில் ஒன்பது கதாநாயகிகள் நடித்தனர்.

மேற்கோள்கள்

வெளியிணைப்புகள்
 

1977 தமிழ்த் திரைப்படங்கள்‎
இந்தியத் தமிழ்த் திரைப்படங்கள் 
எம். ஜி. ஆர். நடித்த திரைப்படங்கள்
எம். என். நம்பியார் நடித்த திரைப்படங்கள்
நாகேஷ் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
செந்தாமரை நடித்த திரைப்படங்கள்
சிறீபிரியா நடித்த திரைப்படங்கள்
ஏ. எஸ். ஏ. சாமி

ஏ. எஸ். ஏ. சாமி (A. S. A. Sami) என அறியப்படும் அருள் சூசை ஆரோக்கிய சாமி இவர் ஒரு தமிழ்த்  திரைப்பட இயக்குநர் ஆவார்.

வாழ்க்கை 
தமிழ்நாட்டின் குருவிகுளம் கிராமத்தை பூர்வீகமாக கொண்ட இவரது பெற்றோர் வணிகம் நிமித்தமாக இலங்கை சென்று கொழும்பு நகரில் குடியமர்ந்தனர், சூசை ஆரோக்கிய சாமி இளம் பருவத்தில் படிப்பில் நன்கு கவனம் செலுத்தி ஆங்கில முதுகலைப்பட்டமான பி.ஏ.ஹானர்ஸ் (லண்டன் ஆக்ஸ்போர்டு பல்கலைக்கழகம்) பெற்றார். கல்லூரியில் ஆங்கிலப் பேராசிரியராகப் பணிபுரிந்து வந்த நிலையில், அங்கிருந்து மீண்டும் அவர் குடும்பம் புலம் பெயர்ந்து வந்து திருநெல்வேலி பாளையங்கோட்டையில் குடியமர்ந்தது.

தொழில் 
பில்ஹணன் எனும் நாடகத்தின் மூலம் தமிழ் நாடக இயக்குநராக ஏ. எஸ். ஏ சாமி அறிமுகமானார். இந்த நாடகத்தை ஜுபிடர் சோமு திரைப்படமாக தயாரித்தார். படம் மிகுந்த வெற்றி பெற்றது. அதன்பின் வால்மீகி, ஸ்ரீ முருகன் போன்ற படங்களுக்கு திரைக்கதை, வசனம் எழுதினார். ஸ்ரீ முருகன் படத்தை இவரே இயக்கவும் செய்தார். ராஜகுமாரி என்னும் திரைப்படத்தில் எம். ஜி. ஆரைக் கதாநாயகனாக அறிமுகப்படுத்தினார். அபிமன்யு திரைப்படத்திற்கு திரைக்கதை, வசனமும், 1953-இல் வெளிவந்த மருமகன் திரைப்படத்திற்கு வசனமும் எழுதினார். பின் நீதிபதி, கற்புக்கரசி போன்ற படங்களுக்கு இவர் கதை வசனம் எழுதிக்கொண்டிருந்தபோது கற்புக்கரசி திரைப்படத்தின் இயக்குநர் காலமானதால் அத்திரைப்படத்தினை இயக்கும் வாய்ப்பு இவருக்குக் கிடைத்தது. இவர் இயக்கத்தில் வெளிவந்த வேறு சில திரைப்படங்கள் தங்கப்பதுமை, அரசிளங்குமாரி, ஆனந்த ஜோதி ஆகியன.

இயக்கிய திரைப்படங்கள் 
இவர் இயக்கத்தில் 21 திரைப்படங்கள் வெளிவந்துள்ளன.
 ராஜகுமாரி (1947)
 வேலைக்காரி  (1949)
 விஜயகுமாரி (1950)
 சுதர்சன் (1951)
 ஒக்க தல்லி பில்லலு  (1953)
 பொன்னி  (1953)
 துளி விஷம்  (1954)
 நீதிபதி  (1955)
 கற்புக்கரசி (1957)
 கல்யாணிக்கு கல்யாணம் (1959)
 தங்கப்பதுமை (1959)
 கைதி கண்ணாயிரம் (1960)
 அரசிளங்குமரி (1961)
 மேரி பகன் (1962)
 முத்து மண்டபம் (1962)
 ஆசை அலைகள் (1963)
 கடவுளை கண்டேன் (1963)
 ஆனந்த ஜோதி (1963)
 வழி பிறந்தது (1964)
 மாயசுந்தரி (1967)
 திருமகள் (1971)

ஆதாரங்கள் 

 

 நூல்: புகழ் பெற்ற 100 சினிமா கலைஞர்கள், ஆசிரியர்: ஜெகாதா, பதிப்பகம்: சங்கர் பதிப்பகம்.

வெளி இணைப்புகள் 
 MGR Remembered – Part 9
 4 முதல்-அமைச்சர்கள் பணியாற்றிய நிறுவனம்

தமிழ்த் திரைப்பட இயக்குநர்கள்
1915 பிறப்புகள்
1998 இறப்புகள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
பூர்ணியா மாவட்டம்

பூர்ணியா மாவட்டம் (Purnia district) பீகாரின் 38 மாவட்டங்களுள் ஒன்று. இம்மாவட்டத்தின் தலைநகர் பூர்ணியா நகரம் ஆகும். இம்மாவட்டம் கங்கைக் கரையிலிருந்து வடக்கு நோக்கி விரிவடைந்துள்ளது. மேலும் இம்மாவட்டம் அடங்கிய பகுதி பீகாரின்  பூர்ணியா பிரிவின் கீழ் வருகிறது.

வரலாறு
முகலாயர்களின் காலகட்டத்தில் இது ராணுவ கேந்திரமாக இருந்தது. இதனுடைய வருவாய் முழுவதும் இதன் எல்லையைப் பாதுகாக்கவே பயன்படுத்தப்பட்டது. வடகிழக்குப் பகுதி பழங்குடியினரிடமிருந்து வரும் அச்சுறுத்தல்களைச் சமாளிக்க எப்போதும் இது ராணுவ கேந்திரமாகவே இருந்து வந்துள்ளது. பூர்ணியாவில் நகரத்தில் நடக்கும் துர்கா பூஜை சிறப்பு வாய்ந்தது. பூர்ணியா என்ற பெயரில் மாதா பூரண் தேவி கோவில் ஒன்று இங்கு உள்ளது. அக்கோவிலின் பெயராலே இந்நகருக்கு பூர்ணியா என்ற பெயர் வந்தது.

புவியியல் அமைவிடம்
இம்மாவட்டம் 3,229 சதுர கிலோமீட்டர்கள் பரப்பளவு கொண்டது.,  இது சாலமன் தீவுகளின் மகிரா தீவின் பரப்பளவிற்கு இணையானதாகும். இப்பகுதி வழியாக இமயமலையிலிருந்து உற்பத்தியாகும் பல ஆறுகள் பாய்ந்தோடுவதால் இங்கு விவசாயம் சிறப்பாக நடைபெறுகிறது. கோஸி, மகாநந்தா, சுவாரா, காளி, பனார் மற்றும் கோலி ஆகிய ஆறுகள் இவ்வழியாகச் செல்கின்றன.

பொருளாதாரம்
இங்கு பெரும்பாலும் விவசாயமே முக்கியத் தொழில். தானியங்கள், கோதுமை, அரிசி, காய்கறிகள் மற்றும் தர்பூசணி ஆகியவை முக்கியப்பயிர்களாகும். 2006 ஆம் ஆண்டு பஞ்சாயத்துராஜ் அமைச்சரவை பூர்ணியா மிகவும் பிற்படுத்தப்பட்ட 250 மாவட்டங்களில் ஒன்று என வகைப்படுத்தி நிதி உதவி அளித்தது.

பிரிவுகள்
பூர்ணியா மாவட்டம் நான்கு பிரிவுகளாகப் பிரிக்கப்பட்டுள்ளது. 
அவை:
பூர்ணியா 
 பான்மான்கி 
 பைஸி
 தாம்தாஹா

இவை மேலும் 14 வட்டங்களாகப் பிரிக்கப்பட்டுள்ளன:
 கிழக்குப் பூர்ணியா  
 கிரிட்யாநாடு நகர் 
 பான்மான்கி 
 காஸ்வா 
 அமவ்ர் 
 பாய்ன்ஸி 
 பாய்ஸா 
 தாம்தாஹா 
 பார்ஹாயா கோதி 
 ரூபாவ்லி 
 ப்ஹாவானிபூர் 
 டாஹார்வா 
 ஜலால்ஹார் 
 ஶ்ரீநகர் ஆகும்.

மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தில் 36,73,127 பேர் வசிக்கின்றனர்.  மக்கள் அடர்த்தி ஒரு  சதுரகிலோமீட்டருக்கு 1,014 பேர் ஆகும். மக்கட்தொகை பெருக்க விகிதம் 28.66 % ஆகும். ஆண்பெண் விகிதம் 1000 ஆண்களுக்கு 930 பெண்கள். இவ்விட மக்களின் கல்வியறிவு 64.49 % ஆகும். இது இந்திய நாட்டின் கல்வியறிவை விட அதிகமாகும்.

மேற்கோள்கள்

பீகார் மாவட்டங்கள்
பூர்ணியா மாவட்டம்
வெப்படை

வெப்படை (Veppadai), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டம் திருச்செங்கோடு வட்டம், பள்ளிபாளையம் ஊராட்சி ஒன்றியம்  இலந்தைக்குட்டை ஊராட்சியில் இருக்கும் கிராமம் ஆகும்.

மேற்கோள்கள்

வெளி இணைப்புகள் 
விக்கிமேப்பியாவில் வெப்படை அமைவிடம்
http://www.onefivenine.com/india/villages/Namakkal/Pallipalayam/Veppadai
நாமக்கல் மாவட்ட ஊர்கள்
6 மெழுகுவத்திகள்

6 மெழுகுவத்திகள் ( 6 Melugu Varthigal) 2013 ஆம் ஆண்டு செப்டம்பர் மாதம் 20 ஆம் தேதியன்று வெளிவந்த தமிழ்த் திரைப்படமாகும். இது குழந்தைக் கடத்தலை மையமாகக் கொண்டது. ஷாம் கதாநாயகனாக நடித்தார். பீனம் கௌர் கதாநாயகியாக நடித்தார். வி. இஜட். துரை இயக்கினார். ஆறு தோற்றங்களுடன் ஆறு மாநிலங்களைச் சுற்றி ஒரு மர்மத்தைத் தீர்ப்பது கதையாகும்.

தயாரிப்பு
அபி&அபி நிறுவனத்துக்காக நிஜாமுதீன் மதீன் தயாரித்த படம். ஸ்டுடியோ9 இதை வெளியிட்டது. 2010ல் இதன் தயாரிப்பு வேலைகள் ஆரம்பிக்கப்பட்டன. தயாரிப்பாளர் விலகிக்கொண்டமையால் படம் நடுவில் நிறுத்தப்பட்டது. மீண்டும் நீண்ட தாமதத்துக்குப்பின் படப்பிடிப்புப் பணிகள் ஆரம்பமாகி 2011 டிசம்பரில் முடிவடைந்தது.

பொழுதுபோக்கு அம்சங்கள் இல்லாத காரணத்தால் வணிகம் ஆகாது இருந்த படம் நெடுநாள் காத்திருப்புக்குப் பின்பு 2013 செப்டெம்பர் 20ல் வெளியாகியது. சிறந்த திரைப்படம் என்று விமர்சகர்களால் பாராட்டப்பட்டது. குறிப்பிடத்தக்க வணிகவெற்றியையும் பெற்றது.

கதைக்கரு
6 மெழுகுவத்திகள் ஜெயமோகனின் ஏழாம் உலகம் நாவலில் குழந்தைக் கடத்தல் கும்பல் பற்றி வரும் ஓர் அத்தியாயத்தின் விரிவாக்கப்பட்ட வடிவம். தன் மகனை அவனுடைய ஆறாவது பிறந்தநாள் அன்று கடற்கரையில் தவறவிடும் ஒரு தந்தை அக் குழந்தையைத் தேடிச் செல்கிறார். குழந்தைக் கடத்தல்காரர்களைத் தேடித்தேடிச் சென்று கடைசியில் குழந்தையைக் கண்டுபிடிக்கிறார்

பங்களிப்பு
இயக்கம்: வி. இசட். துரை
எழுத்து: ஜெயமோகன்
ஒளிப்பதிவு: கிருஷ்ணசாமி
படத்தொகுப்பு: அருண்குமார்

நடிகர்கள் 
ஷாம்
பூனம் கவுர்
அர்ச்சனா
விவேதன்
அனில் முரளி
நாகினேடு
நாராயண்
சந்திரா
பி .எஸ். செல்வம்

மேற்கோள்கள்

வெளி இணைப்புகள்
 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
இந்திய நாடகத் திரைப்படங்கள்
கஞ்சாநகரம்

கஞ்சாநகரம் தமிழ்நாடு, நாகப்பட்டினம் மாவட்டம் தரங்கம்பாடி வட்டத்திலுள்ள கிராமம். மிகப்பழமையான புராண வரலாற்றைத் தன்னகத்தேக் கொண்ட ஊர். இந்த ஊருடன் சேர்த்து அருகிலுள்ள வைத்தீஸ்வரன் கோயில், பெருமங்கலம், ஆனந்ததாண்டவபுரம், திருநன்றியூர் ஆகிய ஐந்து ஊர்களையும் ஆண்ட சோழ மன்னனின் குறுநிலத் தலைவன் மானக்கஞ்சாரநாயனார் ஆண்ட இடமாதலால் மானக்கஞ்சாரபுரம்-கஞ்சாரநாயனார் புரம் - கஞ்சாநகரம் என மருவிப் பெயர் பெற்றதாகச் செவிவழிச் செய்தி வழங்கி வருகிறது. இங்குள்ள காத்ர சுந்தரேசுவரர் கோயில் மயிலாடுதுறை (முன்னர் நாகப்பட்டின) மாவட்டத்திலுள்ள முக்கியமான சிவாலயங்களில் ஒன்று. 63 நாயன்மார்களில் மானகஞ்சார நாயனார் பிறந்து முக்தி அடைந்த தலம் இது.

மேலும் பார்க்க
கஞ்சா நகரம் சுப்பிரமணியசுவாமி கோயில்

மேற்கோள்கள்

நாகப்பட்டினம் மாவட்டத்திலுள்ள கிராமங்கள்
அசோகு

அசோகு அல்லது அசோகம் அல்லது ஆயில (Ashoka tree; Saraca asoca) என்பது பபசியா குடும்பத்தைச் சேர்ந்த கசல்பினியோடே துணைக் குடும்பத் தாவரமாகும். இம் மரம் இந்திய துணைக் கண்டத்திலும் அதனையொட்டிய பகுதிகளிலும் உள்ள கலாச்சார பாரம்பரியத்துடன் தொடர்புபட்டது.

விளக்கம்

அசோக மரம் மழை அதிகம் உள்ள காடுகளில் பெரிதும் காணப்படுகின்றன. விந்திய மலை தொடரின் தெற்கு  மத்திய பகுதிகளில் (ஆந்திர, கர்நாடக, நீலகிரி, மத்திய மேற்கு தொடர்ச்சி மலை) இவைகள் பரவிக் கிடக்கின்றன.

அழகிய தோரணம் போல கவிழ்ந்து தொங்கும் அடர்ந்த இலைகள் , இனிய நாற்றம் உடைய மலர்கள், அசோக மரத்தின் சிறப்பு அம்சங்கள். எபோழுதும் பச்சை பசேல் என்று , சிறிய அடர்த்தியான இலைகளை  கொண்டவை.

இதன் பூ பூக்கும் காலம் சுமார் (பிப்ரவரி முதல் அப்ரைல்). அசோக மலர்கள் கனமாகவும் கொத்து கொத்துதாக இருக்கும். இதன் நிறம் ஆரஞ்-மஞ்சள் , காயக்காய சிவப்பு நிறமாக மாறும்.

இவை காட்டு மரம், அனால் அழிந்து போகும் கட்டதில் உள்ளது. தான்தோணியாக தோன்றுவது அரிதாகவே உள்ளது.அனால் தனித்து நட்ட மரங்கள் இப்பவும் மத்திய, கிழக்கு ஹிமாலய அடிவாரத்தில் ,மற்றும் மும்பை வடக்கு பகுதிகளிலும் காணப்படுகின்றன.

சில சாதி(வகை) மரங்களே உள்ளன. ஒரு வகை, பெரிதாகவும் பரந்தும் இருக்கின்றன. இன்னொரு வகைகையான குழாய் வடிவம் கொண்ட மரங்கள் அதிகமாக இப்பொழுது சாகுபடி செய்யபடுகின்றன.

மருத்துவ குணங்கள் 
ரத்தபேதி, சீதபேதி, மாதவிலக்குக் கோளாறுகள் (வெள்ளைப்படுதல், மாதவிடாயில் உண்டாகும் வயிற்றுவலி, மாத விலக்கில் அதிக ரத்தப்போக்கு), சர்க்கரை நோய், பித்த நோய்கள், இரத்த அழுத்தம், கருப்பைக் கோளாறுகள் (அடிக்கடி உண்டாகும் கருச்சிதைவு, கருப்பை பலவீனம், கருப்பையில் கட்டி, கருப்பை வீக்கம், கருப்பையில் சதை வளர்ச்சி, கரு சரியான நேரத்தில் கருப்பைக்கு வராத நிலை, சினைப்பையில் உண்டாகும் நீர்க்கட்டி, சினைப்பையையும் கருப்பையையும் இணைக்கும் பாலோப்பியன் குழாய்களில் உண்டாகும் குறைபாடுகள்), சிறுநீரக வியாதிகள், சிறுநீரகக் கல் போன்ற வியாதிகளை அசோக மரம் குணமாக்கும்.

மேற்கோள்கள்

மூலிகைகள்
மரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
கோயில்பதாகை

கோயில்பதாகை (Koilpathagai) தமிழ் நாட்டின் திருவள்ளூர் மாவட்டம், ஆவடி வட்டத்தில் ஆவடி மாநகராட்சியில் உள்ளது. இங்குள்ள சுந்தரராஜ பெருமாள் கோவில் பழமை வாய்ந்ததோடு இந்து அறநிலையத்துறை கட்டுப்பாட்டின் கீழ் உள்ளது.

மேற்கோள்கள்

திருவள்ளூர் மாவட்டத்திலுள்ள கிராமங்கள்
சிக்கில் சகோதரிகள்

சிக்கில் சகோதரிகள் (Sikkil Sisters – Kunjumani & Neela) என்றறியப்படும் குஞ்சுமணியும், நீலாவும், புல்லாங்குழல் கலைஞர்கள் ஆவர். இவர்கள் 1962 முதல் புல்லாங்குழல் கச்சேரிகள் நடத்தினர். இவர்களின் தந்தையும் மிருதங்க கலைஞருமான ஆழியூர் நடேச அய்யரிடமும், மாமா ஆழியூர் நாராயணசாமி ஐயரிடமும், சிக்கில் குஞ்சுமணி புல்லாங்குழல் வாசிக்கக் கற்றார். குஞ்சுமணியும் நீலாவும் அவர்களுடைய ஒன்பதாம், எட்டாம் வயதுகளில் கச்சேரிகள் நிகழ்த்தத் தொடங்கினர். குஞ்சுமணி நிகழ்ச்சிகளை தனியாக நிகழ்த்தத் தொடங்கியிருந்தாலும், பெரும்பாலான கலைநிகழ்ச்சிகளைத் தன் தங்கை நீலாவுடன் இணைந்தே நிகழ்த்தினார். இவர்கள் அனைத்திந்திய வானொலியின் முதுபெரும் கலைஞர்கள் ஆவர். பல்வேறு கலைநிகழ்ச்சிகளை நிகழ்த்தியுள்ளனர். சிக்கில் குஞ்சுமணி 2010 நவம்பர் 13 ஆம் நாள் சென்னையில் தன் 83 ஆம் வயதில் இறந்தார்.

விருதுகளும் பட்டங்களும்
 கலைமாமணி - 1973 தமிழ்நாடு சங்கீத நாடக சங்கம்
 சங்கீத நாடக அகாதமி விருது  - 1989 
 சங்கீத சூடாமணி விருது - 1994 ஸ்ரீ கிருஷ்ண கான சபா
 சங்கீத கலாசிகாமணி விருது - 1997 தி இந்தியன் ஃபைன் ஆர்ட்ஸ் சொசைட்டி
 சங்கீத கலாநிதி - 2002
 பத்மசிறீ - 2004

சான்றுகள்

வெளி இணைப்புகள்
 சிக்கில் சகோதரிகளுடன் நேர்முகம் 
 சிக்கில் சகோதரிகளுடன் நேர்முகம்.

கருநாடக இசை புல்லாங்குழல் கலைஞர்கள்
சங்கீத கலாசிகாமணி விருது பெற்றவர்கள்
சங்கீத கலாநிதி விருது பெற்றவர்கள்
சங்கீத நாடக அகாதமி விருது பெற்றவர்கள்
சங்கீத சூடாமணி விருது பெற்றவர்கள்
தமிழ்ப் பெண் இசைக் கலைஞர்கள்
பத்மசிறீ விருது பெற்ற கலைத் துறையினர்
கேளி

கேளி ஜான்பாலின் திரைக்கதையில் பரதன் இயக்கி,  1991-ல் வெளியான மலையாளத் திரைப்படம்.

பங்காற்றியோர்
 ஜெயராம் .. நாராயணன் குட்டி
 சார்மிள .. ஸ்ரீதேவி
 இன்னசெண்ட் .. லாசர்
 நெடுமுடி வேணு .. றொமான்ஸ் குமாரன்
 முரளி .. அப்பூட்டி
 லளிதா .. சிமந்தினி
 சுகுமாரி .. முத்தச்சி
 பாலன் கே. நாயர் .. ராமன் குட்டி நாயர்
 உண்ணிமேரி .. மிசஸ் மேனன்
 சியாம் .. ஹேமா
 அடூர் பவானி .. பாறுவம்மா
 மாளா அரவிந்தன்

பாடல்கள்

இணைப்புகள்
 
 

1991 மலையாளத் திரைப்படங்கள்
இந்திய மலையாளத் திரைப்படங்கள்
ஒரே தூவல் பட்சிகள்

ஒரே தூவல் பட்சிகள் என்பது சிந்த ரவி இயக்கத்தில் 1988 இல் வெளியான மலையாளத் திரைப்படம். பாலன் கே. நாயர், டோம் ஆள்ட்டர், நிலம்பூர் பாலன் ஆகியோர் முதன்மை வேடங்களில் நடித்துள்ளனர். இசையமைப்பாளராக ஜி. அரவிந்தன் பணியாற்றியுள்ளார். பாடல்களை எம். பி. ஸ்ரீநிவாசன் எழுதியுள்ளார். சிறந்த திரைப்படத்திற்கான விருதினையும் இப்படம் பெற்றுள்ளது.

பங்காற்றியோர்
 பாலன் கே. நாயர்
 டோம் ஆள்ட்டர்
 நிலம்பூர் பாலன்
 மோகேரி ராமசந்திரன்
 நீலன்
 கிருஷ்ணன் குட்டி நாயர்
 நெடுமுடி வேணு
 சூர்யா
 குக்கு பரமேஸ்வரன்
 கே. பி. எ. சி. ப்ரேமசந்திரன்
 ஆர்.கெ. நாயர்
 பி. டி. குஞ்ஞுமுகமது
 வி. எம். ராமசந்திரன்
 குட்டுயேடத்தி விலாசினி
 விஜயலட்சுமி
 சீனத்து
 ஷீபா

விருதுகள்

கேரள சமஸ்தான திரைப்பட விருதுகள்;
 சிறந்த திரைப்படத்திற்கான கேரல அரசின் விருது
 நடிகர்- குக்கு பரமேஸ்வரன்
 இசை இயக்குநர்- ஜி. அரவிந்தன்

சான்றுகள்

1988 மலையாளத் திரைப்படங்கள்
இந்திய மலையாளத் திரைப்படங்கள்
நோட்டா (இந்தியா)

நோட்டா (None of the Above - NOTA;) அனைவருக்கும் எதிரான வாக்கு என்று பொருள். இந்திய அரசியல் அமைப்புச் சட்டத்தில் மக்கள் அனைவருக்குமான உரிமையே இந்த நோட்டா பொத்தான் என்பதாகும். எந்த ஒரு வேட்பாளருக்கும் வாக்களிக்க விரும்பாத எந்த ஒரு இந்தியரும் இந்தப் பொத்தானை அழுத்துவதின் மூலம் அந்தத் தொகுதியில் நிற்கும் வேட்பாளரை தான் வெறுக்கிறேன் என்று அர்த்தம் கொள்ளப்படும். இச்சட்டம் உச்ச நீதிமன்றம் செப்டம்பர் 27 ஆம் தேதி அளித்த தீர்ப்பின்படி, இப்பொத்தான் வாக்கு இயந்திரத்தில் பொருத்தப்பட்டுள்ளதாக தேர்தல் அலுவலகம் தெரிவித்துள்ளது. வாக்குப் பதிவு இயந்திரத்தில் இந்தப் பொத்தானானது ஆகக்கடைசியில் கீழே அமைந்திருக்கும்.

நடைமுறை
நவம்பர் 11 முதல் டிசம்பர் 4 வரை நடைபெற்ற டெல்லி, சத்தீஸ்கர், மத்திய பிரதேசம், ராஜஸ்தான், மிசோரம் உள்பட 5 மாநிலங்களுக்கான சட்டப்பேரவைத் தேர்தலில் இந்தியாவிலேயே முதன் முறையாக இம்முறை பயன்படுத்தப்பட்டது

தமிழகத்தில் முதன்முறையாக
இந்த வசதி தமிழகத்தில் முதன் முறையாக ஏற்காடு இடைத்தேர்தலில் அறிமுகப்படுத்தப்பட்டது. நோட்டா பொத்தான் இளஞ்சிவப்பு நிறத்தில் இருக்கும்.

இந்தியப் பொதுத் தேர்தல், 2014 
2014இல் இந்தியாவில் நடைபெற்ற இந்தியாவின் 16வது மக்களவைக்கான பொதுத் தேர்தலில் 543 தொகுதிகளின் மொத்த வாக்குகளில் 1.1 % (59,97,054) நோட்டா வாக்குகள் பதிவாகியது.

தமிழ்நாட்டில் 39 தொகுதிகளின் மொத்த வாக்குகளில் 1.4 சதவீதம் (5,82,062) நோட்டா வாக்குகள் பதிவாகியது.

இந்திய அளவில் அதிகபட்சமாக தமிழ்நாட்டில் நீலகிரி மக்களவைத் தொகுதியில் 45,559 நோட்டா வாக்குகள் பதிவாகியது.

நோட்டாவிற்கு ஆதரவான வழக்கு
ஒரு சட்டமன்ற தேர்தல் மற்றும் நாடாளுமன்ற மக்களவைத் தேர்தலில் போட்டியிடும் வேட்பாளர்களை விட, நோட்டாவுக்கு அதிக வாக்குகள் கிடைத்தால் அந்த தொகுதியின் தேர்தலை ரத்து செய்யக்கோரி உச்ச நீதிமன்றத்தில் மார்ச், 2021இல் பொது நல வழக்கு  தொடரப்பட்டது. மேலும் அத்தொகுயின் மறு தேர்தலின் போது ஏற்கனவே போட்டியிட்ட வேட்பாளர்களுக்கு தடை விதிக்க வேண்டும் என மனுதாரர் தரப்பில் தெரிவிக்கப்பட்டிருந்தது.  இந்த வழக்கு உச்சநீதிமன்ற தலைமை நீதிபதி எஸ்.ஏ. பாப்டே தலைமையிலான அமர்வு முன்பு  விசாரணைக்கு வந்தது. அப்போது இந்த வழக்கு தொடர்பாக தேர்தல் ஆணையமும், இந்திய அரசும்  பதிலளிக்க உச்சநீதிமன்றம் உத்தரவிட்டுள்ளது.

மேற்கோள்

சட்டம்
இந்தியத் தேர்தல்கள்
ஆசிரியர் பண் (இலங்கை)

இலங்கையில் ஆசிரியர் பண் ஆசிரியர் நாளான அக்டோபர் 6 ஆம் நாள் அன்று ஆண்டு தோறும் பாடசாலைகளில் ஆசிரியர்களால் மாணவர்களை நோக்கி பாடப்படுவது வழமை. இப்பாடல் முத்து முத்தான சித்திரங்கள் என ஆரம்பிக்கிறது. இப்பாடலில் ஆசிரியர்களின் பணி மற்றும் கடமை பற்றியும் எடுத்துரைக்கிறது. இப்பாடலை பொன். சிறீவாமதேவன் எழுதி இசையமைத்துள்ளார். இவர் புறக்கண் பார்வை அற்றவர்.

ஆசிரியர் பண்
இலங்கையில் தமிழ்மொழி மூலம் தேசிய ரீதியாக பாடப்படும் ஆசிரியர் கீதம்:

ஆ ஆ ஆ......ஆ ஆ ஆ..........
முத்து முத்தான சித்திரங்கள்
இலங்கை முற்றத்தில் சிந்திய ரத்தினங்கள்  (முத்து)
பற்றும் பாசமும் வைத்தவற்றை
நல்ல பாதையில் சேர்க்கும் பணி எமதே!    (2)
(முத்து)
அன்னை மடியில் அரவணைத்த பிள்ளை
பள்ளி வரும் பிஞ்சு பாலகனாய்  (அன்னை)
அவன் தன்னம் தனிமையைப் போக்கிடவே
உள்ளத்தில் நம்பிக்கை அன்பை ஊற்றிடுவோம் :(அவன்)                                                                            :                (முத்து)
எண்ணும் எழுத்தும் உணர்ந்திடுவோம்
உள்ள தேவைகள் அறிந்து பூர்த்தி செய்வோம்   (எண்ணும்)
அவன் ஒழுங்குடன் ஒழுக்கமும் பேணி நல்ல
சிந்தை ஆற்றலை தூண்டிடுவோம் 
(அவன்)
(முத்து)

கற்பித்தல் கற்றல் நிகழ்ந்திடவே
நல்ல கட்டுப்பாட்டுடன் வகுப்பறையில்        (கற்பித்தல்)
தினம் பெற்ற கடமையை பேணி ஏற்றே
ஞாலம் போற்றும் சமூகத்தை நாம் படைப்போம்   (தினம்) 
  (முத்து)

மேற்கோள்கள்

பாடல்கள்
இலங்கையில் கல்வி
சேது லட்சுமி பாயி

பூராடம் திருநாள் சேது லட்சுமி பாயி (Pooradam Thirunal Sethu Lakshmi Bayi) திருவிதாங்கூரில், சேரர் வம்சமான குலசேகரர் எனும் பரம்பரையில் தோன்றிய அரசி. இவர் 1924 முதல் 1931 வரை ஆட்சியிலில் இருந்தார். மூலம் திருநாள் ராமவர்மாவின் (1885-1924) மரணம் மூலம் இவர் ஆட்சி அதிகாரமேற்றார்.

சான்றுகள்

இணைப்புகள்
 Varma, Shreekumar (5 February 2006) "Benign presence" The Hindu Chennai (Madras), India ;

மேற்கோள்கள்

1895 பிறப்புகள்
1985 இறப்புகள்
திருவிதாங்கூர் நாடு
கேரள வரலாறு
இந்திய அரச குடும்பப் பெண்கள்
இருபதாம் நூற்றாண்டு இந்திய அரசியல்வாதிகள்
சீடை

சீடை  ()  என்பது அரிசிமாவைக் கொண்டு உண்டாக்கப்படும் ஒரு பலகாரம் ஆகும். வெல்ல சீடை, உப்பு சீடை என்ற வகைகளும் உண்டு. கிருஷ்ண ஜெயந்தி நாளன்று செய்வர். கண்ணனுக்கு பிடித்த பலகாரம் எனவும் கூறுவர்.

தயாரிக்கும் விதம்
சீடை செய்வதற்கு அரிசிமாவும், உழுந்து மாவும் தேங்காயும் சீரகமும் எள்ளும் உப்பும் தேவைப்படுகின்றன. அரிசிமாவுடன், குறைந்தளவு உளுந்து மாவு, சிறிது வெண்ணெய், சிறிதளவு வெள்ளை எள் சேர்த்து கலக்கவும். சிறிதளவு தேங்காய்த் துறுவலை அரைத்து பின்னர் கலக்கவும். தேவையான அளவு தண்ணீர், பெருங்காயம், உப்பு சேர்த்து, கெட்டியான மாவாக பிசையவும். பிசைந்த மாவை, தேங்காய் எண்ணெய் தொட்டு, சிறு சிறு உருண்டைகளாக உருட்டி, வாணலியில் மிதமான தீயில் பொறித்து எடுக்கவும்.

இணைப்புகள்
சீடை செய்யும் முறை (தமிழில்)

சான்றுகள்

சிற்றுண்டி உணவுகள்
இடுக்கி கோல்டு

சந்தோஷ் எச்சிக்கானம் எழுதிய இடுக்கி கோல்டு என்ற கதையை திரைப்படமாக இயக்கினார் ஆஷிக் அபு. 2013 இல் வெளியான மலையாளத் திரைப்படம் இது.பாபு ஆன்றணி, விஜயராகவன், பிரதாப் போத்தன், மணியன்பிள்ளை ராஜு, ரவீந்திரன் ஆகியோர் முக்கியக் கதாபாத்திரங்களில் நடித்துள்ளனர்..

பணியாற்றியோர்
 இயக்கம் - ஆஷிக் அபு
 தயாரிப்பு - எம். ரஞ்சித்
 கதை - சந்தோஷ் எச்சிக்கானம்
 திரைக்கதை - சியாம் புஷ்கரன், திலீஷ் நாயர், சந்தோஷ் ஏச்சிக்கானம்
 படப்பிடிப்பு - ஷைஜு காலித்
 இசை - பிஜிபால்
 இசையமைப்பு - றபீக் அகமது
 தொகுப்பு - வி. சாஜந்
 கலை - அஜயன் சாலிசேரி
 ஆடை அலங்காரம் - சமீரா சனீஷ்

சான்றுகள்

2013 மலையாளத் திரைப்படங்கள்
இந்திய மலையாளத் திரைப்படங்கள்